জোর্জে লুইজ ফ্রেলো ফিলিয়ো
জোর্জে লুইজ ফ্রেলো ফিলিয়ো (পর্তুগিজ উচ্চারণ: [ˈʒoɾ.ʒɨ ɫu.ˈiʃ ˈfɾe.ɫɫu ˈfi.ʎu], পর্তুগিজ: Jorginho; জন্ম: ২০ ডিসেম্বর ১৯৯১; জর্জিনিয়ো (পর্তুগিজ উচ্চারণ: [ʒuɾ.ˈʒi.ɲu]) নামে সুপরিচিত) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন। ২০১৬ সালে, জর্জিনিয়ো ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪৭ ম্যাচে ৫টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, জর্জিনিয়ো এপর্যন্ত ৪টি শিরোপা জয়লাভ করেছেন, যার মধ্যে ২টি নাপোলির হয়ে এবং ২টি চেলসির হয়ে জয়লাভ করেছেন।